ඒ අනුව නිවාස අධිකාරිය විසින් මේ සම්බන්ධයෙන් ගත හැකි නීතිමය ක්‍රියාමාර්ග පිළිබඳ ව නීතිපති දෙපාර්තමේන්තුවෙන් උපදෙස් ඉල්ලා තිබුණා.ඉඩම පිළිබඳ ඇති සියලු‍ ගිවිසුම් පරීක්ෂා කළ නීතිපති දෙපාර්තමේන්තුව නිවාස අධිකාරියට උපදෙස් ලබා දී ඇත්තේ, අදාළ ගිවිසුම් අවලංගු කර ඉඩම නැවතත් අධිකාරියට පවරා ගන්නා ලෙසට යි.ඒ අනුව නිවාස සංවර්ධන අධිකාරියේ නිලධාරීන් අදාළ ඉඩම පවරා ගැනීමට කටයුතු කළා.කෙසේ වෙතත්, මෙම අත්පත් කරගැනීමට ඒ වනවිට එම භූමියේ රැඳී සිටින ලංකා රියල්ටි ඉන්වෙස්ට්මන්ට් පෞද්ගලික සමාගම චෝදනා කර තිබුණේ කිසිදු පෙර දැනුම් දීමක් සිදු නො කොට කළ මේ අත්පත් කරගැනීම නීතිවිරෝධී බවයි.ඊට ප්‍රතිචාර දක්වමින් නිවාස සංවර්ධන අධිකාරිය පැවසූවේ මෙම අත්පත් කරගැනීම පිළිබඳව අධිකාරිය නීතිමය වශයෙන් ගිවිසුම්ගත මුල් සමාගම වූ එල් ඇන්ඩ් ටී යටිතල පහසුකම් සංවර්ධන පෞද්ගලික සමාගම දැනුවත් කර ඇති බවයි.